Politiet har tidligere vurderet, at ulykken skete på grund af et venstresving som moderen tog, men nu viser bilinspektørens rapport, at den modkørende bilist kørte for stærkt. Det skriver eb.dk. - Vi har modtaget bilinspektørens rapport, og den konkluderer, at den modkørende bilist kørte væsentligt hurtigere end de tilladte 80 km/t., siger Søren Bach fra lokalpolitiet i Hjørring til Ekstra Bladet. Han vil ikke komme nærmere ind på præcis, hvor hurtigt den modkørende bilist kørte.

Opsummering:
For høj hastighed kan have været med til at de tre børn mistede livet i et færdselsuheld i Sindal i juni. Det skriver eb.dk.